Bjørnsund
Store norske leksikon,Geografi,Norges geografi,Møre og Romsdal,Hustadvika
Bjørnsund er eit fiskevær og ei øygruppe i Hustadvika kommune (tidlegare i Fræna kommune) i Møre og Romsdal.
Dei små øyane ligg 5 kilometer utanfor Bud på nordvestspissen av Romsdalshalvøya. Øyane er låge og skoglause. Det høgaste punktet er 27 meter over havet på Bjørnøya lengst i sør.Dei sentrale øyane i høvesvis Nordre og Søndre Bjørnsund er knytte saman med moloar og bruer. Nordre Bjørnsund er knytt saman med to andre fråflytta øyar, Hammarøya og Moøya. Søndre Bjørnsund er knytt saman med Kuholmen og to andre mindre, fråflytta øyar.Været blei fråflytta i 1971, og busetnaden blir i dag brukt som feriestad. Det blir også drive leirskule her. Staden har eit minnesmerke over omkomne fiskarar. Bjørnsund fyr står på Moøya i nord. Kart  Les meir i Store norske leksikon norsk fiskerihistorie Møre og Romsdal – turisme dialektar i Møre og Romsdal Hustadvika – havstykke Bjørnsund fyr